b'\n_START_ARTICLE_\nAlbertas Malinauskas\n_START_SECTION_\nBiografija\n_START_PARAGRAPH_\n1975 m. baig\xc4\x97 Vilniaus universitet\xc4\x85. 1994 m. habilituotas fizini\xc5\xb3 moksl\xc5\xb3 daktaras. 2007 m. Lietuvos moksl\xc5\xb3 akademijos narys korespondentas._NEWLINE_1975\xe2\x80\x931980 m. dirbo Biochemijos institute, nuo 1980 m. Chemijos ir chemin\xc4\x97s technologijos institute (nuo 1992 m. Chemijos institutas) mokslo darbuotojas, nuo 1993 m. Organin\xc4\x97s chemijos skyriaus vadovas. Nuo 2000 m. dar ir Vilniaus pedagoginio universiteto, nuo 2006 m. \xe2\x80\x93 Vilniaus universiteto d\xc4\x97stytojas, nuo 2005 m. profesorius. 1996\xe2\x80\x932000 m. sta\xc5\xbeavo Chemnico (Vokietija) ir Lundo (\xc5\xa0vedija) universitetuose.\n_START_SECTION_\nMokslin\xc4\x97 veikla\n_START_PARAGRAPH_\nTyrim\xc5\xb3 sritys: organin\xc4\x97 elektrochemija, bioelektrochemija, fizikin\xc4\x97 organin\xc4\x97 chemija, chemin\xc4\x97 kinetika, spektroskopija elektrai laid\xc5\xabs ir elektri\xc5\xa1kai aktyv\xc5\xabs polimerai, j\xc5\xb3 gavimas chemin\xc4\x97s ir elektrochemin\xc4\x97s polimerizacijos b\xc5\xabdu, elektrochemin\xc4\x97s oksidacijos \xe2\x80\x93 redukcijos reakcijos, elektrokataliz\xc4\x97, vykstanti ant elektrod\xc5\xb3, modifikuot\xc5\xb3 organiniais reduktoriais ir neorganiniais kompleksiniais junginiais, bioelektrochemini\xc5\xb3 elektron\xc5\xb3 perna\xc5\xa1a. Suk\xc5\xabr\xc4\x97 jutikli\xc5\xb3 ir biojutikli\xc5\xb3. Iki 2008 paskelb\xc4\x97 daugiau kaip 200 mokslini\xc5\xb3 straipsni\xc5\xb3.'